
Bombă. Horaţiu Potra, omul PSD?! A făcut campanie pentru ei la 
parlamentare, alături de șeful social-democraţilor din Sibiu 


Horaţiu Potra, omul despre care s-a vehiculat că ar fi șeful mercenarilor care îl 
păzesc pe Călin Georgescu și reținut după ce a fost prins cu arme albe în mașină, 
a făcut campanie pentru PSD la alegerile parlamentare care au avut loc la 1 
decembrie, conform unui articol electoral publicat în Sibiu Independent. 


Bogdan Trif, șeful PSD Sibiu, anunţa această susținere. 


Cum a reacţionat Trif 


Bogdan Trif, șeful PSD Sibiu a reacţionat pe Facebook după apariția mai multor fotografii 
din campanie, unde este văzut alături de Potra. 


El a susținut că „e normal să porți discuţii cu orice actor politic atâta timp cât nu există 
niciun fel de acuzaţie la adresa sa”, subliniind că nu a avut cunoștință despre legăturile 
dintre Potra și Călin Georgescu. 


„Horaţiu Potra se bucură de o încredere mare în rândul medieșenilor, fiind creditat cu un 
număr mare de voturi la alegerile locale din acest an, deși a intrat în cursa pentru 
Primăria Mediaș extrem de târziu. Acestuia i-au lipsit doar câteva sute de voturi ca să 
ajungă primarul Mediașului. 


În toamnă, el a decis să susţină candidaţii PSD pentru Parlamentul României, convins 
fiind că doar așa Mediașul va primi un sprijin în vederea implementării proiectelor 
necesare orașului”, scria în articolul electoral plătit de PSD Sibiu, publicat în Sibiu 
Independent. 


„Nin cu un mesaj către medieșenii care au fost alături de mine și echipa noastră la 
alegerile locale. Din toate estimările actuale reiese că PSD va guverna România în 
următorii ani. 


De aceea, în interesul orașului nostru, pentru a primi sprijin în vederea implementării 
proiectelor necesare orașului, vă rog să votaţi listele PSD Sibiu pentru Parlamentul 
României. Vă mulțumesc! Doamne ajută!”, a fost apelul lui Horaţiu Potra către alegători, 
în noiembrie. 


„În acest context, după alegerile locale, noi - ca și alte formaţiuni politice - am 
purtat negocieri cu Horaţiu Potra. Nu am avut cunoștință despre legăturile lui 
Horaţiu Potra cu fostul candidat la Președinția României Călin Georgescu. În 
niciun caz nu puteam bănui sau anticipa acţiunile acestuia care au condus la 
reținerea sa de către procurori. 


Este normal să porţi discuţii cu orice actor politic atâta timp cât nu există niciun 
fel de acuzaţie la adresa sa. În momentul în care apar suspiciuni din partea 
autorităţilor statului, iar persoana este cercetată penal, orice contact este 
întrerupt”, scrie Bogdan Trif pe reţeaua de socializare”, a postat Trif pe Facebook. 


Potra, reţinut! 


Horațiu Potra, fost luptător în Legiunea Străină, a fost reținut, duminică seară, pentru 24 
de ore, de procurorii Parchetului de pe lângă Curtea de Apel Ploiești. 


Avocata Christiana Mondea a precizat că infracțiunile de care e acuzat clientul său fac 
referire la nerespectarea regimului armelor și munițiilor și instigare publică, „pe motivul 
că ar fi postat ceva la început de decembrie”. 


